༧གོང་ས་ཆེན་པོ་ནི་ཆབ་སྲིད་ཀྱི་མི་སྣ་སྤྱང་པོ་ཞིག་ཡིན་པས་ཁོང་གིས་འདི་དག་མཁྱེན།གང་མཁྱེན་ཟེར་ན།ཁོང་གི་སྒོ་ཕྱི་ལོར་བོད་མིའི་སྦྱིན་བདག་ཆེན་པོ་རྒྱ་གར་གཞུང་དེ་ཉིད་རྒྱ་ནག་གཞུང་དང་གྲོགས་པོ་ཆགས་ཀྱི་ཡོད་པ་དང་།རྒྱ་དཀར་ནག་གི་འབྲེལ་བ་དེ་བརྟན་པོ་ཆགས་པ་དང་རྒྱ་གཞུང་ཁ་གཏད་བྱེད་མཁན་བོད་པ་རྣམས་ལ་རྒྱ་གར་གཞུང་གིས་རྒྱབ་སྐྱོར་བྱེད་མི་ཐུབ་པ་དང་།དེ་ནས་བཙན་བྱོལ་གཞུང་ནུས་མེད་ཆགས་སྟེ་རྒྱ་གར་གཞུང་གིས་སྲིད་ཇུས་ལམ་སང་འགྱུར་བ་གཏོང་སྲིད་པ་རེད།འདི་ཡིན་དུས་བོད་མི་རྣམས་རྒྱ་དཀར་ནག་གཉིས་ཀ་ཚང་མ་དང་མ་འབྲེལ་གོང་དུ་རྒྱ་ནག་གཞུང་དང་མཐུན་གྲོགས་ཡོང་བར་༧གོང་ས་ཆེན་པོས་ཐབས་འཇུས་ཀྱི་གོམ་པ་སྤོས་ཡོད་པ་རེད།འདི་འབར་བྱེད་ཀྱི་བསྒྲགས་གཏམ་དེ་རྒྱ་ནག་སྲིད་འཛིན་ཤི་ཅིང་ཕིང་དང་རྒྱ་གར་སྲིད་བློན་མོ་རྡིའི་གཉིས་བར་ཁང་པ་གཅིག་ནང་ཐུག་འཕྲད་མི་འབྱུང་ཉིན་འགའ་ཤས་སྔོན་དུ་སླེབས་པ་དང་།སྲིད་བློན་རྣམ་གཉིས་བར་ལ་བརྗོད་གཞི་གཞན་དང་ལྷན་དུ་བོད་ཀྱི་གནད་དོན་སྐོར་ཡང་གྲོས་བསྡུར་གནང་གི་ཡོད་ཞེས་རེ་བ་ཡོད་རེད།ཤུགས་ལ་ཁོང་གི་སྐད་ཆ་ཉན་མཁན་མེད་མ་ཆག་གོང་དུ་ད་ལྟ་རྒྱ་གཞུང་ཆེད་དུ་རིན་ཐང་ཡོད་པའི་གནས་སྐབས་སུ་དགོས་འདུན་ཆེད་དུ་རྩོད་མེད་མོས་མཐུན་བྱེད་དགོས་པ་ཡིན་དུས་༧གོང་ས་ཆེན་པོ་མཆོག་གིས་བོད་དུ་ལོག་ཕྱིར་ཁྲབ་སྟོན་མཐའ་མ་དེ་གནང་གིན་ཡོད་པ་རེད།